**ΤΕΧΝΙΚΕΣ ΠΡΟΔΙΑΓΡΑΦΕΣ ΕΠΙΔΑΠΕΔΙΑΣ ΙΣΤΟΚΙΝΕΤΑΣ ΚΛΕΙΣΤΟΥ ΤΥΠΟΥ**

1. Να είναι επιδαπέδια, κλειστού τύπου, πλήρως αυτόματη ιστοκινέτα.
2. Να έχει χωρητικότητα τουλάχιστον 200 κασετών ιστολογικών υλικών.
3. Να είναι αποδεδειγμένα τελευταίας τεχνολογίας, καινούρια και αμεταχείριστη με υποστήριξη σε Service και ανταλλακτικά τουλάχιστον για τρία έτη. Η ανωτέρω υποστήριξη να τεκμηριώνεται εγγράφως από την κατασκευάστρια εταιρεία, ενώ θα αξιολογηθεί θετικά, ως κατασκευαστικό πλεονέκτημα του μηχανήματος, η χορήγηση μεγαλύτερης διάρκειας υποστήριξης. Η ανωτέρω υποστήριξη θα πρέπει να αναφέρεται ρητά στην σύμβαση αγοράς του μηχανήματος.
4. Η όσο το δυνατόν μεγαλύτερη διάρκεια της παρεχόμενης, γραπτής, εγγύησης του μηχανήματος θα αξιολογηθεί θετικά. Η ανωτέρω εγγύηση θα πρέπει να αναφέρεται ρητά στην σύμβαση αγοράς του μηχανήματος.
5. Να διαθέτει τουλάχιστον 9 δοχεία αντιδραστηρίων και τουλάχιστον 1 δοχείο παραφίνης.
6. Να μπορεί να δέχεται αντιδραστήρια κοινά του εμπορίου, οποιουδήποτε κατασκευαστή.
7. Να διαθέτει φίλτρα ενεργού άνθρακα ή να υπάρχει η δυνατότητα προσαρμογής αυτών για την δέσμευση των τοξικών ατμών των αντιδραστηρίων.
8. Να διαθέτει αισθητήρες στον θάλαμο επεξεργασίας που θα ελέγχουν κατάλληλα την στάθμη των αντιδραστηρίων και θα ενημερώνουν τον χρήστη οπτικά και ηχητικά, μέσω του πίνακα ελέγχου, για την επάρκεια των διαλυμάτων επεξεργασίας, ενώ θα αξιολογηθεί θετικά η δυνατότητα αυτόματης μεταφοράς αντιδραστηρίων από δοχείο σε δοχείο, όταν αυτό απαιτείται.
9. Να διαθέτει, σε περίπτωση μηχανικού-τεχνικού προβλήματος ή διακοπής ρεύματος, κατάλληλο σύστημα ασφαλείας για την προστασία των δειγμάτων, το οποίο να περιγραφεί.
10. Να διαθέτει σύστημα για τον καλύτερο εμποτισμό των ιστών μέσω ανάδευσης ή / και εφαρμογής κενού/πίεσης.
11. Να διαθέτει εύχρηστο πίνακα ελέγχου-ενσωματωμένη οθόνη αφής όπου ο χρήστης θα μπορεί εύκολα να προγραμματίσει την συσκευή, αλλά και να ενημερωθεί για πιθανές δυσλειτουργίες τόσο οπτικά όσο και ηχητικά.
12. Να διαθέτει λειτουργία καθυστερημένης έναρξης προγραμμάτων επεξεργασίας.
13. Nα διαθέτει πολλαπλά προγράμματα επεξεργασίας των υλικών, μεταξύ αυτών και πρόγραμμα ταχείας επεξεργασίας βιοπτικών υλικών.
14. Να διαθέτει ενσωματωμένη έξοδο USB για μεταφορά δεδομένων.
15. Να συνοδεύεται από UPS.
16. Να λειτουργεί σε τάση 220-250V / 50-60Hz.
17. Να φέρει CE Mark για in vitro διαγνωστική χρήση.